Man dood ná skietery naby Menlynŉ Man is Dinsdag tydens ŉ skietery in Atterburyweg in die ooste van Pretoria doodgeskiet. Santi Steinmann, ŉ woordvoerder van Netcare 911, sê die man was reeds dood toe paramedici by die toneel opgedaag het. Kaptein Colette Weilbach, ŉ woordvoerder van die Brooklyn-polisiestasie, sê die polisie is tans nog op die toneel en hulle sal in binnekort meer inligting bekend maak. Na wat verneem word, het die skietery by ŉ vulstasie tydens ŉ vermeende rooftog plaasgevind. Dit is nog nie bekend of die persoon wat dood is ŉ vermeende rower of ŉ lid van die publiek is nie. Lees die opvolgberig hier.